CELEX: 62011TN0006
Language: fi
Date: 2011-01-05 00:00:00
Title: Asia T-6/11 P: Valitus, jonka Euroopan komissio on tehnyt 5.1.2011 virkamiestuomioistuimen asiassa F-9/09, Vicente Carbajosa ym. v. komissio, 28.10.2010 antamasta tuomiosta

5.3.2011   
            
            
               FI
            
            
               Euroopan unionin virallinen lehti
            
            
               C 72/24
            
         Valitus, jonka Euroopan komissio on tehnyt 5.1.2011 virkamiestuomioistuimen asiassa F-9/09, Vicente Carbajosa ym. v. komissio, 28.10.2010 antamasta tuomiosta
   (Asia T-6/11 P)
   2011/C 72/40
   Oikeudenkäyntikieli: ranska
   
      Asianosaiset
   
   
      Valittaja: Euroopan komissio (asiamiehet: J. Currall ja B. Eggers)
   
      Muut osapuolet: Isabel Vicente Carbajosa (Bryssel, Belgia), Niina Lehtinen (Bryssel, Belgia) ja Miriam Menchen (Bryssel, Belgia)
   
      Vaatimukset
   
   Valittaja vaatii, että unionin yleinen tuomioistuin
   
               —
            
            
               kumoaa virkamiestuomioistuimen asiassa F-9/09, Vicente Carbajosa ym. v. komissio, 28.10.2010 antaman tuomion,
            
         
               —
            
            
               palauttaa asian virkamiestuomioistuimeen, jotta se voi tutkia kumoamisperusteet, joihin kantajat ovat vedonneet,
            
         
               —
            
            
               määrää, että oikeudenkäyntikuluista päätetään myöhemmin.
            
         
      Oikeudelliset perusteet ja pääasialliset perustelut
   
   Valittaja vetoaa valituksensa tueksi kahteen valitusperusteeseen.
   
               1)
            
            
               Ensimmäisessä valitusperusteessa valittaja väittää, että perusteluvelvollisuutta, puolustautumisoikeuksia ja oikeusvarmuuden periaatetta on loukattu, koska virkamiestuomioistuin hyväksyi kanneperusteen, jota ei ollut esitetty kyseessä olevassa asiassa ja joka ei siinä tullut edes viran puolesta tutkittavaksi, vaan toisen asian yhteydessä.
            
         
               2)
            
            
               Toisessa valitusperusteessa valittaja väittää toissijaisesti, että Euroopan unionin virkamiesten henkilöstösääntöjen liitteessä III olevaa 1, 5 ja 7 artiklaa ja Euroopan unionin henkilöstövalintatoimiston (EPSO) perustamisesta tehtyjä päätöksiä oli rikottu sekä perusteluvelvollisuus oli laiminlyöty, koska virkamiestuomioistuin katsoi virheellisesti, että EPSO:lla ei ollut toimivaltaa tehdä päätöstä, jolla se jätti ottamatta kantajat luetteloon hakijoista, joita pyydetään toimittamaan täydellinen hakemus esivalintakokeiden jälkeen.